SAD - Afganistan: Rat je pakao
Predsjednik Obama naredio punu i temeljitu istragu o okolnostima koje su dovele do tragičnog ubistva 16 Afganistanaca - djece, žena i m
„To ubistvo je užasavajuće i neprihvatljivo. Nije to ono što mi kao zemlja jesmo i što je naša armija. Upravo zbog toga naredio sam da u Pentagonu ne štede napora u provođenjuu pune istrage.“ Predsjednik Sjedinjenih Američkih Država Barack Obama najavio je danas da će u okviru Ministarstva odbrane biti provedena temeljita istraga o okolnostima koje su dovele do tragičnog ubistva 16 Afganistanaca - djece, žena i muškaraca. U međuvremenu, ključno pitanje o kojem će se i narednih dana govoriti je praktično stanje američko-afganistanskih odnosa na terenu. Ubistvo afganistanskih civila desilo se u vrijeme pokušaja saniranja pada povjerenja u američke snage nakon nedavnog paljenja Kurana i uriniranja američkih vojnika po poginulim Afganistancima prije nekoliko mjeseci. Predsjednik Obama je danas, u obraćanju ispred Bijele kuće podsjetio da je već afganistanskom predsjeniku Hamidu Karzaiu izrazio duboko žaljenje zbog ubistva nedužnih Afganistanaca, a zatim istakao: Ministar odbrane Leon Panetta je, odlazeći u pojestu Kirgistanu, istakao: Da li je prisustvo američkih vojnika u Afganistanu, najdužem ratu u američkoj povijesti, nakon spomenutih incidenata, posebno posljednjeg i najtežeg, na najmanjoj tački poželjnosti i prihvatljivosti. Jeste, sudeći po današnjim masovnim prosvjedima afganistanskih studenata univerziteta u Jalalabadu, udaljenom oko 120 kilometara od Kabula Nikada do sada tolika masa ljudi u Afganistanu nije uzvikivala „Dole Amerika“ i „Smrt Americi.“ Analitičar Anthony Cordesman kratko konstatuje: Ipak, Bijela kuća, kako je rekao glasnogovornik Jay Carney, neće za sada mijenjati osnovnu strategiju u Afganistanu: Većina američkih jedinica trebalo bi bude povučena do kraja 2014. godine. Usljed novonastalih okolnosti možda će jedino biti promjena u ritmu kojim će to povlačenje biti obavljeno. Taj ritam mogao bi biti ubrzan ako bi prosvjeda sličnih današnjem bilo u dužem vremenskom periodu. O takvoj mogućnosti piše i današnji New York Times, navodeći riječi neimenovanog američkog zvaničnika koji je rekao da Bijela kuća razmatra mogućnost da do kraja ove godine povuče 20 hiljada vojnika više nego je što je prvobitno planirano.